《陈丞相诞日》
宋代·李洪

壶山和气俪神崧，间世钟贤应尹躬。
小试经纶安鼎鼐，更恢韬略靖华戎。
力陈致主千秋鉴，梦协遐年八十公。
不用安期觅瓜枣，蓬莱清浅照方瞳。

作者简介：[约公元一一六九年前后在世]字不详，本扬州人，后寓居海盐，李正民之子。生卒年均不详，约宋孝宗乾道中前后在世。工诗。历知温州、藤州。其馀事迹均不详。洪著有文集二十卷，今仅存芸庵类稿六卷，《四库总目》不及十之三四。其诗时露警秀，七律尤工。